CELEX: 32020D2142
Language: da
Date: 2020-12-17 00:00:00
Title: Rådets afgørelse (FUSP) 2020/2142 af 17. december 2020 om ændring af afgørelse (FUSP) 2018/1789 til støtte for bekæmpelse af ulovlig handel med og spredning af håndvåben og lette våben i Den Arabiske Ligas medlemsstater

18.12.2020   
               
               
                  DA
               
               
                  Den Europæiske Unions Tidende
               
               
                  L 430/25
               
            
         RÅDETS AFGØRELSE (FUSP) 2020/2142
         af 17. december 2020
         om ændring af afgørelse (FUSP) 2018/1789 til støtte for bekæmpelse af ulovlig handel med og spredning af håndvåben og lette våben i Den Arabiske Ligas medlemsstater
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 19. november 2018 vedtog Rådet afgørelse (FUSP) 2018/1789 (1) til støtte for bekæmpelse af ulovlig handel med og spredning af håndvåben og lette våben i Den Arabiske Ligas medlemsstater.
                  
               
                     (2)
                  
                  
                     I henhold til artikel 5, stk. 2, i afgørelse (FUSP) 2018/1789 skal nævnte afgørelse udløbe 24 måneder efter datoen for indgåelse af aftalen, jf. artikel 3, stk. 3, i nævnte afgørelse.
                  
               
                     (3)
                  
                  
                     Den 30. oktober 2020 anmodede Small Arms Survey (SAS), som er projektets implementerende organ omhandlet i artikel 1 i afgørelse (FUSP) 2018/1789, Unionen om tilladelse til at forlænge den i nævnte afgørelse fastsatte gennemførelsesperiode med seks måneder, således at gennemførelsesperioden i alt udgør 30 måneder. Den forlængelse, der anmodes om, skyldes covid-19-pandemien og den deraf følgende udsættelse af en række af projektets aktiviteter.
                  
               
                     (4)
                  
                  
                     Den ændring af afgørelse (FUSP) 2018/1789, der anmodes om, vedrører artikel 5, stk. 2.
                  
               
                     (5)
                  
                  
                     Forlængelsen af den gennemførelsesperiode, der er fastsat i afgørelse (FUSP) 2018/1789, med seks måneder kan ske uden nogen ressourcemæssige indvirkninger af finansiel karakter —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2018/1789 affattes således:
            
                        »2.
                     
                     
                        Afgørelsen udløber 30 måneder efter datoen for indgåelse af aftalen, jf. artikel 3, stk. 3.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 17. december 2020.
            
               
                  På Rådets vegne
               
               S. SCHULZE
               
                  Formand
               
            
         
         
            (1)  Rådets afgørelse (FUSP) 2018/1789 af 19. november 2018 til støtte for bekæmpelse af ulovlig handel med og spredning af håndvåben og lette våben i Den Arabiske Ligas medlemsstater (EUT L 293 af 20.11.2018, s. 24).